**ATSISVEIKINKITE SU NUEINANČIU RUDENIU ir...**

**paskaitykite**

**1.** Vėjas pučia neramus,  
  
Drasko medžių lapelius.  
  
Kiek prikrito žemėn jų?  
  
Suskaičiuot juk negaliu!

**2.** Ruduo – gražiausias metų laikas.  
  
Juk medžiai pakeičia spalvas.  
  
Raudona, žalia ir geltona  
  
Ir vakarais jau atslenka tamsa.

**3.** Jau ruduo pikčiurna atėjo,  
  
Vėjas pūsti smarkiau pradėjo.  
  
Lapams saulė davė daug spalvų,  
  
Man juos rinkti smagu, smagu, smagu!!!



**4.** Krenta lapai, lietus lyja.  
  
Vasarą ruduo nuvijo.  
  
Šlapios gatvės, šaltas vėjas –  
  
Mūsų miestas ištuštėjęs.  
  
Krenta lapai, vysta gėlės –  
  
Jau atėjo rudenėlis!

**5.** Ruduo ateina laukais,  
  
Ruduo ateina miškais.  
  
Vėjas nurengia medžius,  
  
Plėšia geltonus lapus.

**6.** Ruduo – palieka paukščiai jau namus.  
  
Nėra šiltosios vasarėlės.  
  
Apkaustys šaltis mums langus,  
  
Pražys ledinės gėlės.

**7.** Rudenėlis jau atėjo,  
  
Lapai kristi jau pradėjo.  
  
Ir žiema ne už kalnų.  
  
Kaip bus linksma, kaip smagu!

**8.** Štai raudonas ir geltonas,  
  
Klevo lapas ant šakos.  
  
Aš paklausiau rudenėlio:  
  
– Ar ilgai jis ten kabos?

